অকাল বীর্যস্খলন বা দ্রুতস্খলন হলো যৌনসঙ্গমকালে পুরুষের দ্রুত বীর্যপাত হওয়়া। এটি একটি মারাত্মক যৌনগত সমস্যা। কিছু বিশেষজ্ঞের মতে প্রতি তিনজন পুরুষের মধ্যে একজনকে এ সমস্যায় আক্রান্ত হতে দেখা যায় । স্ত্রী যোনীতে পুরুষাঙ্গ প্রবেশের পর অঙ্গ চালনার পরিণতি হিসেবে বীর্যপাত হয়ে থাকে। যোনিতে লিঙ্গ প্রবেশের সময় থেকে বীর্যপাত অবধি সময়কে বলা হয় বীর্যধারণ কাল। কতক্ষণ অঙ্গচালনার পর বীর্যপাত হবে তার কোন সুনির্দ্দিষ্ট বা আদর্শস্থানীয় সময় নেই। পুরুষে পুরুষে, বয়সের তারতম্যে বা পরিবেশভেদে বীর্যধারণ ক্ষমতা বিভিন্ন হতে দেখা যায়। তবে নিয়মিত যদি যোনীতে লিঙ্গ প্রবেশের পূর্বে বা অব্যবহিত পরেই অপ্রতিরোধ্যভাবে বীর্যপাত হয়ে যায় তবে তা দ্রুতস্খলন সমস্যা হিসেবে বিবেচিত হবে। এটি একটি যৌনসমস্যা কেননা এর ফলে পুরুষ প্রযোজনীয় সময় ধরে অঙ্গচালনার সুখ থেকে বঞ্চিত হয়। অপর দিকে অকাল বীর্যপাতের দরূণ পুরুষাঙ্গ নেতিয়ে পড়ে বলে অঙ্গ চালনা আর সম্ভব হয় না যার ফলে স্ত্রীর চরমানন্দ লাভের আগেই সঙ্গমের সমাপ্তি হয়।  পুরুষের স্বাভাবিক বীর্যপাতের সময় ৪-৮ মিনিট। এর বিপরীত রোগ হচ্ছে বিলম্বিত বীর্যপাত। এই ধরনের সমস্যাগ্রস্ত পুরুষেরা সাধারণত মানসিক বিষন্নতায় ভোগে এবং লজ্জাজনক পরিস্থিতির ভয়ে শারীরিক সম্পর্ক এড়িয়ে চলার চেষ্টা করে।  পুরুষের তুলনায় নারীদের মধ্যে এই ধরনের সমস্যা খুবই কম পাওয়া যায়। কিছু সমস্যায় দেখা গেছে পুরুষের এই সমস্যা অনেক সময় নারীসঙ্গীর মধ্যে অবসাদ সৃষ্টি করে।   উপসর্গ   অকাল বীর্যপাতের প্রধান লক্ষণ হলো নারী-পুরুষ উভয়ের পুলক লাভের আগেই পুরুষের বীর্যপাত ঘটে যাওয়া। এটি ঘটে অতিরিক্ত উত্তেজনার ফলে অনেক সময় প্রথম মিলনে এটা বেশিরভাগ হয়ে থাকে। তবে প্রথম বার মিলনে দ্রুত বীর্যপাত হলে সেটা অকাল বীর্যপাত বলা যাবেনা। সাধারণত নারীদের অর্গাজম হবার পূর্বেই যদি পুরুষ সঙ্গীর বীর্যপাত ঘটে এবং বেশিরভাগ সময় যদি এমনটাই হয় তবে সেটি অকাল বীর্যপাত হিসেবে পরিগণিত হয়।   প্রকারভেদ  এ সমস্যাটি সাধারণত দুইভাগে ভাগ করা হয়- প্রথমত প্রাক-প্রবেশ অকাল বীর্যপাত যাতে স্ত্রী যোনীতে পুরুষাঙ্গ প্রবেশের পূর্বে বীর্যপাত ঘটে যায়। দ্বিতীয়ত অঙ্গচালনার অব্যবহিত পরেই অকাল বীর্যপাত।   কারণ  কী কারণে অকাল বীর্যপাত হচ্ছে তা নিরূপণ করতে বিশেষজ্ঞরা এখন পর্যন্ত চেষ্টা চালিয়ে যাচ্ছেন। এক সময় ধারণা করা হতো যে সমস্যাটি সম্পূর্ণ মানসিক ব্যাপার। কিন্তু বর্তমানে আমরা জানি, দ্রুত বীর্যপাত হওয়া একটি জটিল ব্যাপার এবং এর সাথে মানসিক ও জৈবিক দু’টিরই সম্পর্ক রয়েছে।   মানসিক কারণ  কিছু চিকিৎসক বিশ্বাস করেন, প্রাথমিক বয়সে যৌন অভিজ্ঞতা ঘটলে অকাল বীর্যপাত হতে পারে যা পরবর্তী জীবনে পরিবর্তন করা কঠিন হতে পারে। অকাল বীর্যপাতের মানসিক কারণগুলো হল:  লোকজনের দৃষ্টি এড়ানোর জন্য তড়িঘড়ি করে চরম পুলকে পৌঁছানোর তাগিদ।  অপরাধ বোধ, যার কারণে যৌনক্রিয়ার সময় হঠাৎ করেই বীর্যপাত ঘটে যায়।  অন্য কিছু বিষয়ও আপনার দ্রুত বীর্যপাত ঘটাতে পারে। এর মধ্যে রয়েছে­ পুরুষত্বহীনতা। যেসব পুরুষ যৌনমিলনের সময় তাদের লিঙ্গের উত্থান ঠিকমতো হবে কি না তা নিয়ে চিন্তিত থাকেন, কিংবা কতক্ষণ লিঙ্গ উত্থিত অবস্থায় থাকবে তা নিয়ে দুশ্চিন্তায় ভোগেন সেসব পুরুষের দ্রুত বীর্যস্থলন ঘটে।  দুশ্চিন্তা। দ্রুত বীর্যপাত হয় এমন অনেক পুরুষের দ্রুত বীর্যপাতের একটি প্রধান কারণ দুশ্চিন্তা। সেটা যৌনকাজ ঠিকমতো সম্পন্ন করতে পারবেন কি না সে বিষয়ে হতে পারে। আবার অন্য কারণেও হতে পারে।  দ্রুত বীর্যপাতের আরেকটি প্রধান কারণ হলো অতিরিক্ত উত্তেজনা।  বিকৃত যৌনাচার।  মানসিক চাপে থাকা।  দাম্পত্য সম্পর্কে অবনতি ঘটা ইত্যাদি।  অতিরিক্ত উত্তেজনা সাধারণত প্রথম যৌনমিলনের পূর্বে প্রবল উত্তেজনা সৃষ্টি হয়। তাই প্রথম যৌনমিলনকালে পুরুষের অকাল বীর্যপাত হয়ে থাকে।   জৈবিক কারণ  বিশেষজ্ঞরা বিশ্বাস করেন , কিছুসংখ্যক জৈবিক বা শারীরিক কারণে দ্রুত বীর্যপাত ঘটতে পারে। এসব কারণের মধ্যে রয়েছে-  হরমোনের অস্বাভাবিক মাত্রা  মস্তিষ্কের রাসায়নিক উপাদান বা নিউরোট্রান্সমিটারের অস্বাভাবিক মাত্রা  বীর্যস্খলন ব্যবস্থার অস্বাভাবিক ক্রিয়া  থাইরয়েড গ্রন্থির সমস্যা  প্রোস্টেট অথবা মূত্রনালীর প্রদাহ এবং সংক্রমণ  বংশগত চারিত্রিক বৈশিষ্ট্য।  সার্জারি কিংবা আঘাতের কারণে স্নায়ুতন্ত্রের ক্ষতি হওয়া।  নারকোটিকস বা মাদক কিংবা দুশ্চিন্তার চিকিৎসায় ব্যবহৃত ওষুধ ট্রাইফ্লুপেরাজিন প্রত্যাহার করা এবং অন্য মানসিক সমস্যা থাকা।  নারীদের তুলনায় যদিও পুরুষের যৌন ক্ষমতা বেশি থাকে কিন্তু দুশ্চিন্তার ফলে বিপরীত হতে পারে। চিকিৎসা ঔষধ ড্যাপোক্সেটিন, একটি নির্বাচিত সেরোটোনিন রিআপটেক ইনহিবিটর (SSRI), বেশ কয়েকটি দেশে অকাল বীর্যপাতের চিকিৎসার জন্য অনুমোদিত হয়েছে। অন্যান্য SSRI PE চিকিৎসার জন্য অফ-লেবেল ব্যবহার করা হয়, যার মধ্যে রয়েছে ফ্লুওক্সেটিন, প্যারোক্সেটিন, সার্ট্রালাইন, সিটালোপ্রাম, এসকিটালোপ্রাম এবং ক্লোমিপ্রামাইন। ওপিওয়েড ট্রামাডল, একটি অস্বাভাবিক মৌখিক বেদনানাশকও ব্যবহৃত হয়। ফলাফলে দেখা গেছে যে PDE5 ইনহিবিটরগুলি SSRI-এর সাথে সম্মিলিত চিকিৎসায় কার্যকর। এই ওষুধগুলির সম্পূর্ণ প্রভাব সাধারণত 2-3 সপ্তাহ পরে দেখা যায়, ফলাফলগুলি ইঙ্গিত দেয় যে ওষুধটি সাইকোথেরাপির সাথে একত্রিত করা হলে ওষুধের আগের তুলনায় বীর্যপাত বিলম্ব 4 গুণ বেশি হয়। অকাল বীর্যপাত বন্ধ করার পরেও ফিরে আসতে পারে, এবং এই SSRI-এর পার্শ্বপ্রতিক্রিয়াগুলির মধ্যে অর্গাজমিয়া, ইরেক্টাইল ডিসফাংশন এবং হ্রাসপ্রাপ্ত কামনা অন্তর্ভুক্ত থাকতে পারে।  টপিকাল অ্যানেস্থেটিক যেমন লিডোকেন এবং বেনজোকেন, যা সাধারণত ডিলে স্প্রে নামে পরিচিত, লিঙ্গের ডগা এবং খাদে প্রয়োগ করা হয়, যা মূলত উদ্দেশ্যযুক্ত স্থানটিকে অসাড় করার জন্য তৈরি করা হয়েছে। এই টপিকাল অ্যানেস্থেটিকগুলি যৌন কার্যকলাপের 10-15 মিনিট আগে প্রয়োগ করা হয় এবং SSRI-এর তুলনায় কম সম্ভাব্য পার্শ্বপ্রতিক্রিয়া রয়েছে। তবে, কখনও কখনও এটি অপছন্দনীয় কারণ লিঙ্গে সংবেদন কমে যায় এবং সঙ্গীর ক্ষেত্রেও (কন্ডোম ব্যবহার না করলে সঙ্গীর উপর ওষুধ ঘষার কারণে)। উত্তর আমেরিকায়, সবচেয়ে জনপ্রিয় ডিলে স্প্রে, Stud 100, FDA এবং স্বাস্থ্য কানাডা দ্বারা অনুমোদিত। ২১ জন পুরুষের উপর আরেকটি গবেষণা পরিচালিত হয়েছিল যাদের র‍্যান্ডমাইজড (১৫টি চিকিৎসা, ৬টি প্লাসিবো) এবং সম্পূর্ণ ফলো-আপ ডেটা ছিল। চিকিৎসা এবং প্লাসিবো গ্রুপের মধ্যে বেসলাইন গড় ± স্ট্যান্ডার্ড ডেভিয়েশন IELT ছিল যথাক্রমে ৭৪.৩ ± ৩১.৮ বনাম ৮৪.৯ ± ২৯.৮ সেকেন্ড (p=০.৩৯)। ২ মাস পর, চিকিৎসা গ্রুপের পুরুষদের IELT-তে উল্লেখযোগ্য উন্নতি দেখা যায়, গড় বৃদ্ধি ২৩১.৫ ± ১৬৬.৯ সেকেন্ড (৯৫% আত্মবিশ্বাস ব্যবধান ১৩৯-৩২৩ সেকেন্ড) যা প্লাসিবো গ্রহণকারী পুরুষদের তুলনায় উল্লেখযোগ্যভাবে বেশি (৯৪.২ ± ৬৭.১ সেকেন্ড, p= ০.০৪৩)।  আরও দেখুন  লিঙ্গ উত্থান ত্রুটি  ডেপক্সিটিন  প্যারক্সেটিন  সারট্রালিন  কলা  চকোলেট  মধু   তথ্যসূত্র    বহিঃসংযোগ   বিষয়শ্রেণী:যৌনসমস্যা বিষয়শ্রেণী:জৈবিক লিঙ্গ বিষয়শ্রেণী:পুংরোগবিজ্ঞান বিষয়শ্রেণী:পুরুষ যৌনাঙ্গের ব্যাধি বিষয়শ্রেণী:মানব শিশ্ন বিষয়শ্রেণী:যৌন ত্রুটি বিষয়শ্রেণী:বীর্যস্খলন